બીજા, ત્રીજા અને ચોથા દિવસે પણ તપાસ ચાલુ રહી. કોઈએ તેને કંઈ નુકસાન તો ન પહોંચાડ્યું, પરંતુ એ લોકો પૂરતા મક્કમ હતા! છેવટે ઓસ્કરે એમોન સાથે કોઈ પ્રકારની મિત્રતા હોવાનો ઈનકાર પણ કરવો પડ્યો! એ કંઈ એટલું મોટું કામ ન હતું! આમ પણ અંદરથી એ એમોનને નફરત જ કરતો હતો. ગેટે અને તેના યુવાન કર્મચારીઓ બાબતે ફેલાયેલી અફવાઓ બાબતે બ્યૂરો ‘વી’ના માણસ સાથે વાત કરતી વેળાએ પીછેહઠ કરતાં એણે જવાબ આપ્યો હતો “હું કોઈ દેવદૂત નથી.”